நாச்சிமார்கோயிலடி இராஜன்
[[படிமம்:Nachimarrajan.JPG|thumb|right| நாச்சிமார்கோயிலடி இராஜன்]]
 '''நாச்சிமார்கோயிலடி இராஜன்''' ([[யாழ்ப்பாணம்]], [[இலங்கை]]) ஈழத்து வில்லிசைக் கலைஞர் ஆவார். புலம் பெயர்ந்து [[ஜெர்மனி]]யில் வசித்து வருகிறார்.
 
 == வாழ்க்கைச் சுருக்கம் ==
 இவர் இலங்கையின் [[யாழ்ப்பாணம்]], [[நாச்சிமார்கோயிலடி|நாச்சிமார்கோயிலடியைப்]] பிறப்பிடமாகக் கொண்டவர். [[யாழ் வைத்தீஸ்வர வித்தியாலயம்|யாழ். வைத்தீஸ்வர வித்தியாலயத்தில்]] கல்வி பயின்ற இவர் தற்சமயம் [[ஜெர்மனி|ஜேர்மனியில்]] [[பிறேமன்]] நகரில் வாழ்ந்து வருகிறார். பாடசாலையில் பயின்ற காலத்திலேயே இவரது கலை ஆர்வம் வெளிப்பட்டது.
 
 == கலையுலக வாழ்வு ==
 இவர் [[வில்லிசை]]களில் வல்லவர். வில்லிசை நிகழ்ச்சிகளை [[1968]] இல் ஆரம்பித்து நடாத்தி வருகிறார். [[1972]] இலிருந்து &quot;நாச்சிமார்கோயிலடி இராஜன் வில்லிசைக் குழுவை&quot; நடாத்தி வருகின்றார். [[1993]]இல் ஜெர்மனியின் [[றெயினை ஜெர்மன் தமிழ்ச் சங்கம்|றெயினை ஜெர்மன் தமிழ்ச் சங்கத்தின்]] வாணி விழாவில் பெருங்கவிக்கோ [[வ. மு. சேதுராமன்|வ.மு.சேதுராமனால்]] &quot;ஈழவில்லிசைச் செம்மல்&quot; என்ற பட்டத்தைப் பெற்றார். [[1996]]இல் [[கனடா]]வில் நிகழ்ந்த உலகத் தமிழர் பண்பாட்டு இயக்க மாநாட்டில் அதன் தலைவர் வீரப்பனால் &quot;வில்லிசைக் காவலர் &quot; என்ற பட்டத்தைப் பெற்றார். [[ரீ.ரீ.என் தொலைக்காட்சி]]யில் இவரது பல வில்லிசைகள் ஒளிபரப்பாகின.
 
 ==நாடகத் துறை==
 நாடகத்துறையிலும் இவருக்கு ஈடுபாடு உண்டு. ஜெர்மனியில் [[1993]], [[1994]], [[1995]], [[1998]] ஆகிய நான்கு ஆண்டுகளிலும் நடைபெற்ற நாடகப் போட்டிகளில் நான்கு முறைகளும் முதற்பரிசுகளைப் பெற்றுள்ளார். [[பிறேமன் தமிழ் கலை மன்றம்|பிறேமன் தமிழ் கலை மன்றத்திற்காக]] பல நாடகங்களை எழுதி இயக்கியுள்ளார். மூன்று தடவைகள் சிறந்த இயக்குனருக்கான தங்கப்பதக்கத்தை பெற்றுள்ளார்.
 
 '''தங்கப்பதக்கம்'''
 
 [[1994]] இல் [[இராட்டிங்கன் ஆதவ கிருஸ்ணா கலைமன்றம்]] நடாத்திய நாடகப் போட்டியில் &quot;எதிர்பார்ப்புகள்&quot; நாடகம் இவரது இயக்கத்தில் முதற் பரிசு பெற்றது. அதற்காக சிறந்த இயக்குநராக  தெரிவுசெய்யப்பட்டு  இராட்டிங்கன் ஆதவ கிருஸ்ணா கலைமன்றத்தால் இவருக்கு தங்கப்பதக்கம் வழங்கப்பட்டது.
 
  
 1995 இல் இராட்டிங்கனில் [[தமிழர் புனர்வாழ்வுக் கழகம்]] நடாத்திய நாடகப் போட்டியில் &quot;நீர்க்கோலம்&quot; நாடகம் முதற் பரிசுக்கு தெரிவானது. நீர்க்கோலம் சிறந்த நாடக பிரதியாக தெரிவு செய்யப்பட்டு அதற்காக ஒரு தங்கப்பதக்கமும், அந்த நாடகத்தை இயக்கியதற்காக சிறந்த இயக்குநராக தெரிவு செய்யப்பட்டு அதற்காக ஒரு தங்கப்பதக்கமும், சான்றிதழும் தமிழர் புனர்வாழ்வுக் கழகத்தால் வழங்கப்பட்டது.
 
  
 1998 இல் [[எசன்]] நகரில் ஈழமுரசு பத்திரிகை நடாத்திய நாடகப் போட்டியில் &quot;சுமைகள்&quot; நாடகம் முதற் பரிசுக்கு தெரிவு செய்யப்பட்டது. அதற்காக சிறந்த இயக்குநராக  தெரிவு செய்யப்பட்டு  ஈழமுரசு பத்திரிகையால்  தங்கப்பதக்கம் வழங்கப்பட்டது
 
 ==திரைப்படத்துறை==
 புகலிட திரைப்படத்துறையிலும் இவருக்கு ஆர்வம் உண்டு. [[நினைவுமுகம்]] திரைப்படத்திற்கு திரைக்கதை, உரையாடல் எழுதி இணை இயக்கம், தயாரிப்பு ஆகியற்றில் தடம் பதித்துள்ளார். தொடர்ந்து [[ஏ. ரகுநாதன்|ஏ.ரகுநாதனின்]] தயாரிப்பில் பாரிசிலிருந்து தயாரிக்கப்பட்ட [[தயவுடன் வழிவிடுங்கள்]] படத்திலும் நடித்துள்ளார். யாரிவர்கள், பொறி, இப்படியுமா?  ஆகிய குறும்படங்களை எழுதி இயக்கியுள்ளார். தற்போது [[இலண்டன்|இலண்டனில்]] தயாராகி வரும் ஈழவர் திரைக் கலை மன்றத்தின் நீர்க்கோலம் திரைப்படத்திற்கு கதை, வசனம் எழுதியுள்ளார். [[பாரிஸ்|பாரிசிலிருந்து]] தயாரிக்கப்படும் ஈழத்தவரின் முதல் திரைத் தொடர் நேசங்களுக்காக திரைக்கதை, உரையாடலில் பங்கெடுத்து வருகின்றார்.
 
 == வெளிவந்த நூல்கள் ==
 * ''எதிர்பார்ப்புகள்'' நாடக நூல்
 
 [[பகுப்பு:செருமானியத் தமிழர்]]
 [[பகுப்பு:வில்லிசைக் கலைஞர்கள்]]
 [[பகுப்பு:ஈழத்து நாடகாசிரியர்கள்]]